Tatjana Mavrina tok utdannelse i de første årene etter den russiske revolusjonen, og arbeidet som maler og bokillustratør. På 1940- og 50-tallet reiste hun rundt i landet og laget tegninger av landskapet og byene. Hennes barnebokillustrasjoner er preget av russisk folkekunst og fargerik ornamentikk. Hun illustrerte blant annet folkeeventyr og tekster av Pusjkin. I særklasse står hennes «eventyr-abc». Under andre verdenskrig lagde hun flere lubki.